বনানী কবরস্থান হল ঢাকার বনানী এলাকায় অবস্থিত একটি বিখ্যাত কবরস্থান। এটি সরকার পরিচালিত ঢাকার আটটি কবরস্থানের একটি এবং প্রায় ২২,০০০ কবর ধারণের ক্ষমতাযুক্ত এই কবরস্থানটি ঢাকা শহরের বৃহত্তম কবরস্থানগুলির একটি। এটির আয়তন প্রায় ১০ একর এবং প্রতিদিন এখানে দুটি থেকে তিনটি করব দেয়া হয়। বনানী কবরস্থানে সবচেয়ে গুরুত্বপূর্ণ কিছু উল্লেখযোগ্য বাংলাদেশির কবর রয়েছে, যেমন ১৫ ই আগস্ট ১৯৭৫ সালের অভ্যুত্থানে শিকার ব্যক্তিদের কবর রয়েছে। এছাড়া এই কবরস্থানের ভিতরে ছোট একটি মসজিদ রয়েছে।